13. Τα δημόσια οικονομικά στην ΟΝΕ - 2007-2008 (

Reinhard Rack
(DE) Κυρία Πρόεδρε, έχω το εξής αίτημα. Στις πανηγυρικές συνεδριάσεις εδώ, υπάρχει πάντα μία κάμερα στο μέσο της πλευράς των καθισμάτων. Δεν είναι πάντα τόσο εύκολο για τους χειριστές της κάμερας να εργάζονται σε αυτό το σημείο, Επίσης, όμως, δημιουργείται πρόβλημα στους βουλευτές εάν υπάρχει μια κάμερα εκεί όπου θέλουμε να εργαστούμε. Δεν θα μπορούσαμε να τροποποιήσουμε τη θέση των καθισμάτων, εάν θέλουμε να βρίσκονται εδώ οι κάμερες; Εάν όχι, κάποιος θα πρέπει να σκεφτεί μια τεχνικά καλύτερη λύση.
Πρόεδρος
Θα ζητήσουμε τη γνώμη των αρμόδιων αρχών.
Christopher Heaton-Harris
Κυρία Πρόεδρε, προσπαθώ να γνέψω σε κάποιον ταξιθέτη καθ' όλη τη διάρκεια της ψηφοφορίας προκειμένου να δώσω αιτιολογήσεις ψήφου, αλλά πραγματοποιήσατε τις ψηφοφορίες τόσο έξυπνα και τελειώσαμε τόσο γρήγορα, που δεν πρόλαβε ακόμα να φτάσει σε εμένα κάποιος ταξιθέτης. Κρατάω ένα κομμάτι χαρτί ζητώντας να δώσω δύο προφορικές αιτιολογήσεις ψηφοφορίας για τις εκθέσεις McGuinness και Breyer. Θα το εκτιμούσα ιδιαιτέρως εάν μου δίνατε την ευκαιρία να το κάνω.
Avril Doyle
Κυρία Πρόεδρε, θα μπορούσατε να κάνετε και σε εμένα την ίδια χάρη; Το αίτημά μου είναι επίσης καθοδόν.
